Twitter incurre un mulcta de 250 milliones de dollares
Secundo le Wall Street Journal, Twitter poterea pagar inter 150 e 250 milliones de dollares pro su utilisation del datos personal de su utilisatores a scopos publicitari.

In octobre passate, Twitter annonciava que illo ha usate "inadvertentemente" le adresses electronic e le numeros de telephono del utilisatores a scopos publicitari. Le rete social declarava que illo ha cessate le practica e que un accordo de 5 milliardos de dollares ha essite subscribite con le Federal Trade Commission in 2019, que fixa limites al transferimento de datos a tertie personas.

Totevia, Twitter reporta que illo ha recipite un plancto accusante lo de voler violar le regulas del contracto que le interprisa ha subscribite con le commission. Le accordo interdice al interprisa de inducer le consumitores in errore re le mesuras de protection, del vita private e del confidentialitate de lor datos.

Isto es le secunde caso de insecuritate de datos sur Twitter le mense passate. In julio, 130 contos ha essite piratate. Le societate debeva blocar temporarimente le contos attacate e interdicer nove messages del utilisatores verificate. De plus, durante le inquesta re iste incidente, Twitter blocava tote le contos que essayava cambiar lor contrasigno dum le 30 passate dies.

Antea, le retes social ha essite condemnate plure vices a mulctas pro transferimento illegal de datos de utilisatores. In le Statos Unite, Facebook olim ha essite obligate a pagar 5 milliardos de dollares pro un transferimento de datos similar a scopos publicitari. In Russia, Facebook e Twitter ha essite condemnate a un mulcta de 4 milliones de rublos.

Fontes 

  Twitter enfrenta uma multa de US$ 250 milhões

Actualitates
Eventos